****

Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18. i 3/18. – pročišćeni tekst), članka 3. Proračuna Koprivničko-križevačke županije za 2019. godinu i projekcije za 2020. i 2021. godinu („Službeni glasnik Koprivničko-križevačke županije“ broj 21/18.), članka 9. Odluke o izvršavanju Proračuna Koprivničko-križevačke županije za 2019. godinu („Službeni glasnik Koprivničko-križevačke županije“ broj 21/18.), točke IV Programa 1006 Konkurentno gospodarstvo, Kapitalni projekt K 100112 „Partnerstvo za sve 2“, KLASA: 400-06/18-01/24, URBROJ: 2137/1-04/07-18-3 od 10. prosinca 2018. godine, Ugovora o dodjeli bespovratnih sredstava, Kodni broj: UP.01.3.1.01.0033, KLASA: 910-01/17-01/14, URBROJ: 2137/1-01/04-18-7 i Sporazuma o suradnji, KLASA: 910-01/17-01/14, URBROJ: 2137/1-01/04-18-8, Župan Koprivničko-križevačke županije raspisuje

**J A V N I P O Z I V**

**ZA KAPITALNI PROJEKT K 100112 „PARTNERSTVO ZA SVE 2“**

**DODJELA POTPORA MALE VRIJEDNOSTI**

 **ZA SAMOZAPOŠLJAVANJE ŽENA I MLADIH**

****

**I.**

Pozivaju se nezaposlene žene i mladi do 29 godina koji se odluče pokrenuti vlastiti posao da dostave svoje zahtjeve za dodjelu potpora za samozapošljavanje (potpora), u skladu s Kapitalnim projektom K 100122 „Partnerstvo za sve 2“ za što je rezervirano 390.000,00 kn.

Prihvatljivi korisnici potpora su nezaposlene žene i mladi do 29 godina **koji su u trenutku podnošenja Zahtjeva za dodjelu potpora nezaposleni i** **koji su sudjelovali u aktivnostima provedbe projekta „Partnerstvo za sve 2“**, **UP.01.3.1.01.033 (boot camp, radionice za nezaposlene, radionice za samozapošljavanje, PCM),** a koji je odobren u okviru poziva „Lokalne inicijative za poticanje zapošljavanja – faza III“ Operativnog programa Učinkoviti ljudski potencijali 2014.-2020. godina.

Iznos potpore iznosi 30.000,00 kn.

Predviđena sredstva za dodjelu potpora sufinancirana su iz Europskog socijalnog fonda, a osigurana su u Proračunu Koprivničko-križevačke županije za 2019. godinu.

**II.**

Koprivničko-križevačka županija (Županija) će dodjeljivati potpore za troškove povezane uz obavljanje djelatnosti sukladno Uputama za prijavitelje za otvoreni Poziv na dostavu projektnih prijedloga „Lokalne inicijative za poticanje zapošljavanja – faza III“, referentne oznake Poziva UP.01.3.1.01., a koji je objavljen od strane Ministarstva rada i mirovinskog sustava dana 10. ožujka 2017. godine na Internet stranici [www.strukturnifondovi.hr](http://www.strukturnifondovi.hr) te objavljenim izmjenama Poziva na dostavu projektnih prijedloga dana 26. svibnja 2017. godine, 16. lipnja 2017. godine i 29. lipnja 2017. godine:

* kupnja strojeva, tehnike, alata i opreme za obavljanje djelatnosti,
* kupnja odgovarajuće informatičke opreme potrebne za rad,
* kupnja licenciranih IT programa,
* zakup poslovnog prostora (prostor ne može biti zakupljen od roditelja i drugih članova obitelji),
* troškovi za knjigovodstvene usluge,
* obvezni doprinosi za vlasnika/cu – samozaposlenu osobu,
* edukacije koje su vezane uz djelatnost, a koje su provedene i plaćene do propisanog roka za dostavu dokumentacije o nenamjenskom utrošku sredstava,
* troškovi registracije poslovnog subjekta – javnobilježnički troškovi, pristojbe, naknade,
* upisnine u odgovarajuće registre koji su preduvjet za obavljanje djelatnosti,
* izrada web stranice, pisanih materijala za oglašavanje, reklamnih ploča i natpisa,
* web hosting, zakup domene, održavanje web stranice,
* kupnja uredskog namještaja i materijala za izradu specifičnih dijelova interijera poslovnog prostora po mjeri (pultovi, ugostiteljski i inventar u prodavaonicama),
* troškovi atesta i procjene opasnosti,
* kupnja zaštitne i radne odjeće i opreme,
* kupnja licenci neophodnih za obavljanje djelatnosti.

**III.**

Prilikom podnošenja zahtjeva za dodjelu potpora potrebno je priložiti sljedeću dokumentaciju:

1. zahtjev – obrazac K 100112/19 - Z.,
2. poslovni plan – obrazac K 100112/19 – PP,
3. troškovnik – obrazac K 100112/19 - T,
4. ponude/predračuni,
5. preslika osobne iskaznice,
6. potvrda o vođenju u evidenciji HZZ-a. Ukoliko podnositelj zahtjeva nije u evidenciji nezaposlenih osoba HZZ-a, treba priložiti izjavu da nije redoviti učenik ili student, nema posao, raspoloživa je za posao i aktivno traži posao,
7. Izjava o korištenju potpora male vrijednosti – samo oni koji su već dobili potporu od nekog drugog davatelja.

**IV.**

Svaki zahtjev za samozapošljavanje bodovat će se po unaprijed utvrđenim elementima od kojih svaki nosi određeni broj bodova. Za pozitivnu ocjenu zahtjeva potrebno je ostvariti minimalno 11 bodova od ukupno 17 bodova (tablica 1.).

Tablica 1. Kriteriji bodovanja

|  |  |  |
| --- | --- | --- |
| KRITERIJ | OBJAŠNJENJE | BODOVI |
| Poslovni plan | U ocjeni zahtjeva uzima se u obzir iscrpnost i razumljivost poslovnog plana | nepotpun poslovni plan - 0 bodovadetaljno napisan poslovni plan– 3 bodaza dodatno zapošljavanje – 4 boda |
| Pisma namjere ili predugovori/izjave o budućoj poslovnoj suradnji | Dokazuju unaprijed dogovorene poslove i/ili neki drugi oblik buduće poslovne suradnje | nema dogovorenu suradnju – 0 bodovaima dogovorenu suradnju – 1 bod |
| Troškovnik | Upotpunjen ponudama / predračunima za troškove povezane uz obavljanje djelatnosti | bez ponuda/predračuna – 0 bodova,priložene sve ponude/predračuni – 3 boda |
| Održivost | Procjena budućih prihoda i troškova odnosno neto dobiti, | neodrživ – 0 bodova,održiv – 3 boda |
| Radno iskustvo u djelatnosti iz poslovnog plana | Ukoliko postoji radno iskustvo navesti odnosi li se iskustvo na djelatnost iz poslovnog plana, koliko i gdje je stjecano | ako nema nikakvog radnog iskustva – 0 bodova,ima iskustva u drugim djelatnostima – 1 bod,ima iskustvo u djelatnosti iz poslovnog plana – 3 boda |
| Obrazovanje ili dodatne edukacije u djelatnosti iz poslovnog plana | priložiti preslike svjedodžbe, potvrde, diplome i sl. | Ima potrebno obrazovanje – 2 boda,Ima dodatne edukacije – 3 boda |

**V.**

Zahtjev upotpunjen dokumentacijom navedenom u točki III. Javnog poziva, podnosi se do iskorištenja sredstava, a najkasnije do 01. kolovoza 2019. godine na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu, soba 61/II

Antuna Nemčića 5, 48 000 Koprivnica

ili na e-mail: jasna.sabolic@kckzz.hr

**VI.**

Zaprimljene zahtjeve razmatrati će Povjerenstvo dinamikom njihova pristizanja. O odluci Povjerenstva, podnositelj zahtjeva biti će pismeno obaviješten.

**VII.**

Ukoliko zahtjev bude pozitivno ocijenjen, podnositelj zahtjeva mora u roku, najduže 30 dana od zaprimanja obavijesti, izvršiti registraciju poslovnog subjekta (obrt/trgovačko društvo/ustanovu/samostalnu djelatnost) te Obrtnicu/Izvadak iz Sudskog registra/Uvjerenje/Potvrdu i podatke o otvorenom žiro-računu dostaviti u ovaj Upravni odjel.

**VIII.**

Nakon izvršene registracije poslovnog subjekta, odgovorna osoba sa Županijom zaključuje Ugovor o dodjeli potpore male vrijednost za samozapošljavanje (Ugovor).

Prilikom sklapanja Ugovora, odgovorna osoba poslovnog subjekta dužna je dostaviti bjanko zadužnicu potvrđenu kod javnog bilježnika i popunjenu u skladu s Pravilnikom o obliku i sadržaju zadužnice („Narodne novine“ broj 115/12. i 82/17.) u iznosu dodijeljene potpore sa zakonskim zateznim kamatama po stopi određenoj sukladno članku 29. Zakona o obveznim odnosima („Narodne novine“ broj 35/05., 41/08., 125/11., 78/15. i 29/18.).

Temeljem Ugovora, Upravni odjel za financije, proračun i javnu nabavu izvršiti će isplatu sredstava potpore na žiro-račun gospodarskog subjekta u roku 7 dana od dana potpisivanja Ugovora.

**IX.**

Gospodarski subjekt obvezan je dobivena sredstva utrošiti namjenski o čemu podnosi Izvješće o namjenskom utrošku potpore male vrijednosti za samozapošljavanje (Izvješće) u roku od 6 mjeseci od dana potpisa Ugovora.

**X.**

Gospodarski subjekt obvezan je svoju gospodarsku djelatnost aktivno obavljati najmanje 1 godinu od dana prijave u evidenciju Hrvatskog zavoda za mirovinsko osiguranje.

**XI.**

Županija zadržava pravo kontrole namjenskog utroška sredstava na terenu. Županija će kontinuirano vršiti kontrolu aktivnosti i statusa gospodarskog subjekta uvidom u baze podataka obrtnog i sudskog registra te Registra poreznih obveznika.

**XII.**

Temeljem Uredbe komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore i Zakona o državnim potporama („Narodne novine“ broj 47/14. i 69/17.), gospodarskom subjektu će biti izdana Potvrda o dodijeljenoj potpori male vrijednosti te će vrijednost iste biti unesena u web aplikaciju Registra državnih potpora Ministarstva financija.

Ova potpora ne isključuje ostvarivanje prava gospodarskog subjekta na dodjelu potpore male vrijednosti drugih davatelja, a čiji ukupni iznos ne prelazi 200.000,00 eura u kunskoj protuvrijednosti, prema srednjem tečaju Hrvatske narodne banke na dan isplate, u razdoblju od tri fiskalne godine.

**XIII.**

Ovaj Javni poziv objavljuje se na Internet stranici Koprivničko-križevačke županije ([www.kckzz.hr](http://www.kckzz.hr)/ Javni pozivi), Internet stranicama PORE Razvojne agencije Koprivničko-križevačke županije ([www.pora.com.hr](http://www.pora.com.hr)), Hrvatskog zavoda za zapošljavanje ([www.hzz.hr](http://www.hzz.hr)), HGK Županijske komore Koprivnica ([www.hgk.hr/zupanijska-komora-koprivnica](http://www.hgk.hr/zupanijska-komora-koprivnica)), HOK Obrtničke komore Koprivničko-križevačke županije ([www.obrtnicka-komora-koprivnica.hr](http://www.obrtnicka-komora-koprivnica.hr)), Koprivničkog poduzetnika d.o.o. ([www.inkubator.info](http://www.inkubator.info)) i u tjednom listu Glas Podravine i Prigorja.

Sve informacije se mogu dobiti u Upravnom odjelu za gospodarstvo, komunalne djelatnosti i poljoprivredu, soba 61/II, na telefon 048/658-235 ili na e-mail: jasna.sabolic@kckzz.hr .



**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:302-01/19-01/3

URBOJ:2137/1-04/07-19-1

Koprivnica, 1. veljača 2019.

 **Ž U P A N :**

 **Darko Koren, ing. građ.**